**SUGLASNOST KOJOM SE PRIHVAĆA / NE PRIHVAĆA**

**KONIZACIJA**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KONIZACIJA**

**KONIZACIJA I EKSKOHLEACIJA ENDOCERVIKSA**

**Poštovana,**

Pretrage su potvrdile stanične promjene na vratu maternice čija se vrsta i proširenost mora provjeriti mikroskopskim pregledom većih dijelova tkiva, koji se moraju odstraniti operacijski. Prije zahvata Vaš će liječnik razgovarati s Vama o nužnosti i načinu zahvata. Morate biti upoznati s rizicima i posljedicama zahvata kako biste mogli dati svoj pristanak.

Ovaj informacijski list će Vam pomoći da se pripremite za razgovor s liječnikom.

DOBROBIT- RAZLOG VRŠENJA POSTUPKA

Rak vrata maternice, kao i stanja koja mu prethode, se nalazi najčešće na granici sluznice vrata maternice (cervix). Ta granica se nalazi površno na dijelu vrata maternice koji strši u rodnicu (tzv. porcija), ili dublje (u cervikalnom kanalu).

Za točnu dijagnostiku mikroskopskom pretragom nužno je odstraniti odgovarajuće velik dio vrata maternice (konizacija) te postrugati sluznicu (kiretaža).

Operacija se odvija u općoj anesteziji. S pojedinostima i specifičnim rizicima anestezije upoznat će Vas anesteziolog. Liječnik uzima tkivo s malog područja vrata maternice ili specijalnim nožem izreže stožac (konus) s vrata maternice. Dubina i širina konusa određuje se prema životnoj dobi, te dosadašnjem nalazu. Odmah zatim uslijedi kiretaža (oštrim instrumentom- nalik žlici s otvorom na vrhu, postruže se sluznica cervikalnog kanala). No prije toga će se izmjeriti dužina vrata maternice (uguravanjem sonde - tanki metalni instrument, u cervikalni kanal). Operacija završava postavljenjem šava ili spaljivanjem (elektrokauterizacija) površine rane. Često se za zaustavljanje krvarenja postavlja tamponada u rodnicu, koja se izvadi za nekoliko sati.

Kod iznenadnog nalaza, ili komplikacija (npr. jače krvarenje, ozljeda) koje nije moguće predvidjeti današnjom dijagnostikom, može biti nužno proširiti operaciju ili učiniti rez na trbuhu (laparotomija), odnosno laparoskopiju. Koristi se poprečni rez na granici stidnih dlaka (bikini rez) ili za laparoskopiju mali rezovi u području pupka te donjeg trbuha, te se prikaže maternica. Ako ne postoji drugi izlaz, a operacija se ne može prekinuti, moramo imati Vaše dopuštenje.

RIZICI KOD POSTUPKA

**Nijedan liječnički zahvat nije lišen rizika.**

Unatoč mjerama opreza za vrijeme ili nakon operacije mogu nastati komplikacije, ali se najčešće brzo i pravilno svladavaju.

Za spomenuti su:

**Za vrijeme zahvata**

**-rijetko -** ozljede maternice ili vagine instrumentima, uglavnom su bezazlene i ne zahtijevaju daljnje liječenje. Vrlo rijetko može se dogoditi proboj (perforacija) ili pak ozljeda susjednih organa (crijevo, mjehur, mokraćovod, krvne žile). Takve komplikacije se moraju sanirati operacijski.

**-vrlo rijetko** – jače krvarenje, koje se najčešće odmah zaustavi. Ponekad je potrebna operacija (laparotomija) za zaustavljanje krvarenja, a izuzetno rijetko je nužno uklanjanje maternice. Pod tim okolnostima može biti nužna i transfuzija krvi, ili nekih njenih frakcija. Pri tome postoji rizik infekcije (**izrazito rijetko**)npr. hepatitis (upala jetre) ili HIV (AIDS)

**-ekstremno rijetko** – oštećenja živaca ili mekih tkiva. Ona se najčešće oporavljaju spontano unutar nekoliko tjedana, i samo rijetko ostaju manje tegobe, ili ožiljci.

**Nakon zahvata**

-povremeni bolovi u trbuhu koji najčešće nestaju u kratkom vremenskom razdoblju

-naknadno krvarenje – može se javiti unutar 2 tjedna od operacije. Ovaj rizik se povećava kod neuvažavanja uputa o ponašanju nakon operacijskog zahvata (npr. ispiranje vagine, spolni odnosi).

**-rijetko** nastaju alergijske reakcije na lokalni anestetik ili druge korištene lijekove. (npr. mučnina, svrbež, osip na koži, teškoće s disanjem). U većini slučajeva spontano nestaju. Jake reakcije su sa djelovanjem na srce, krvotok, mozak, ili živce. Takva stanja zahtijevaju bolničko liječenje kako bi se izbjegla životna ugroženost ili trajno oštećenje organa (zatajenje bubrega, kljenutost).

**-rijetko** – infekcija rane ili upala maternice, mokraćnog mjehura – nastaju u nekoliko dana nakon operacije, a uspješno se rješavaju primjenom antibiotika.

**-vrlo rijetko** – funkcijska oboljenja jajovoda zbog uznapredovale upale koja se u pravilu dobro liječe antibioticima. **U iznimnim slučajevima** ipak može doći do začepljenja jajovoda i steriliteta.

**-vrlo rijetko** - nakuplja se krv (hematometra) ili tekućina u maternici. Takvo nakupljanje krvi izaziva bol i mora se ukloniti kiretažom.

**-vrlo rijetko** - nastaje krvni ugrušak (tromb) koji začepi krvnu žilu (npr. u plućima – plućna embolija), kod ležećih pacijentica.

**-iznimno rijetko** – nastaje fistula (spoj između npr. vagine i mokraćnog mjehura, ili vagine i crijeva), kada je nužna operacija.

**Da li ima kasnih posljedica?**

Promjena dužine i oblika vrata maternice su mogući nakon odstranjenja konusa, zbog čega u ev. kasnijoj trudnoći može doći do insuficijencije vrata maternice, te prijevremenog poroda. Kod redovito kontrolirane trudnoće može se ipak, na vrijeme intervenirati i postaviti šav na grlić maternice, te tako spriječiti prijevremeni porod (cerclage).

Moguće su i bolne menstruacije nakon zahvata.

**Kakvi su rezultati ?**

U mnogo slučajeva operacija ne služi samo postavljanju točne dijagnoze, već se uklanjanjem u cijelosti promijenjenog tkiva, postiže potpuno izlječenje.

Ponekad se pak, nakon pregleda odstranjenog dijela ustanovi da promjena nije u cijelosti uklonjena. U tim slučajevima nužna je rekonizacija (ponovna konizacija), ili odstranjenje maternice s posljedičnim sterilitetom.

Kod jako zloćudne bolesti (rak vrata maternice koji je jako uznapredovao) mora se učiniti radikalna operacija. O tome će Vas detaljno informirati Vaš ginekolog.

ZAMJENSKI POSTUPCI

Kod blažih promjena LETTZ, biopsija, te ponekad i histerektomija*.*

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.